અપહરણ સાથે દુષ્કર્મની ઘટના સંદર્ભે પ્રાંતિજ પોલીસ સ્ટેશનના સુત્રો દ્વારા પ્રાપ્ત વિગત અનુસાર બોરીયા (શિતવાડા) ખાતે રહેતા રાકેશસિંહ વિષ્ણુસિંહ રાઠોડે તા.૧૦ જૂને ઘર આગળ ચોપાડમાં ખાટલામાં સુતેલી યુવતીનું રાત્રે દોઢ વાગ્યાના સુમારે મોઢુ દબાવી આંખ ઉપર પટ્ટી બાંધી દઇ મોટર સાયકલ ઉપર બેસાડી અપહરણ કર્યુ હતું. ત્યારબાદ રાકેશસિંહ રાઠોડ તેમજ માધવસિંહ પ્રભાતસિંહ રાઠોડ, દિપકભાઇ,રામપ્રસાદ સહિતના શખ્સોએ એકબીજાની મદદગારીથી યુવતીને અંજાર તાલુકાના વરસાણા ચોકડી પાસે આવેલા સિંગલ પ્લાયવુડ કંપનીમાં આવેલા કંપનીના રૂપ પર લઇ જઇ ગેરકાયદેસર રીતે રૂમમાં પુરી રાખી જાનથી મારવાની ધમકીઓ આપી રાકેશસિંહ રાઠોડે દુષ્કર્મ આચર્યુ હતું. યુવતીના ઘરે પરત આવ્યા બાદ ગુરૂવારે ફરીથી રાકેશસિંહ રાઠોડ યુવતીના ઘર આગળ આવી ઉપાડી જવાની ધમકીઓ આપતા મામલો ગરમાયો હતો.